Szarka János

Asztalosmester.

## Életrajza:

1854-ben Kaposváron született egy földműves család gyermekeként.

1871-ben szabadult fel Zuzman József neves és tehetős asztalos műhelyéből, ahol inasként dolgozott. Mestere hatással volt az egész pályájára.

1879-től – a grazi és budapesti segédévek után – önálló iparosként, nagyobb segédlétszámmal tevékenykedett. Számtalan nagyszabású középület famunkáit készítette el. Túlnyomórészt a nevéhez fűződnek a kaposvári magánházak épületasztalos munkái is. A városban több olyan épület megtalálható, amelyen sajátos, kézzel faragott díszítőeleme, a korinthosz oszlopfej látható. Egyediségre törekedett a fakapuk mintázatának kialakításakor, így egyforma darabok nem készültek.12 évig az Ipartestület, 22 évig az Iparoskör elnöke volt.

1902-1904 között a toponár-kaposvári ivóvízvezeték-hálózat kiépítésének előkészítésében.

1903-ban az új városháza építkezésének lényegi része befejeződött és az épületnek az általa készített asztalos munkákat még ebben az évben befejezte.

1904-ig az egykori Polgári Leányiskola, - ma a városházához csatolt Teleki utcai épület, Cukorgyár Kastély, a MÁV Internátus, a Táncsics Mihály Gimnázium és volt Erzsébet Szálló épületasztalos munkái voltak a jelentősebbek.

1910-től a Kaposvári Egyesült Ipartestület elnöke volt.

1914 után a Kaposvári Egyesült Ipartestület örökös díszelnöke volt. Elnöksége alatt különös gondot fordított az iparosság műveltségi szintjének emelésének elősegítésében.

1926-ban valósult meg az általa kezdeményezett Iparosszékház megépítése. A Kaposvári Iparos Dalárda megalapítása is a nevéhez fűződik. Műhelyében asztalos inasok nemzedéke tanult és szabadult fel.

1930-as években a Baross utcai volt Csendőr laktanya és a mai Kossuth Lajos utca és Fő utca sarkán lévő volt Dunántúli Bank és Takarékpénztár épületasztalos munkáit végezte el.

1935-ben 81 éves korában hunyt el.

## Jelentősebb asztalos munkái még:

- Csiky Gergely Színház, - Dózsa György utca 6., 13., 20. számú ház fakapui, - Erzsébet Szálló, - Fő utca 79. számú ház kapuja, - a kaposfüredi templom, - a kórház szolgálati lakásai, - a Nemzeti Kaszinó bejárati ajtaja, - a Noszlopy Gáspár utca lakóházai, - TIT székház, - az Anker-házként ismert Fő utca 12. sz. alatti Somogy Megyei Takarékpénztár.

## Felhasznált források:

1. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
2. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
3. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
4. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
5. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
6. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
7. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
8. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
9. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
10. ↑ Legkedvesebb épületemről : Az egykori Nemzeti Kaszinó In.: Somogyi Honismeret, 2010. 1. sz. p. 28-35.
11. ↑ Évszázadokról üzen a város háza In.: Kaposvár 300 1712-2012, 2013. p. 174-177.
12. ↑ Legkedvesebb épületemről : Az egykori Nemzeti Kaszinó In.: Somogyi Honismeret, 2010. 1. sz. p. 28-35.
13. ↑ Legkedvesebb épületemről : Az egykori Nemzeti Kaszinó In.: Somogyi Honismeret, 2010. 1. sz. p. 28-35.
14. ↑ Legkedvesebb épületemről : Az egykori Nemzeti Kaszinó In.: Somogyi Honismeret, 2010. 1. sz. p. 28-35.
15. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
16. ↑ Legkedvesebb épületemről : Az egykori Nemzeti Kaszinó In.: Somogyi Honismeret, 2010. 1. sz. p. 28-35.
17. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php
18. ↑ Szarka János In.: http://www.mvkkvar.hu/kiallitas/szecesszio/muveszek/szarkajanos.php